## Uredba o uređivanju određenih pitanja u obavljanju zaštite spomenika kulture, knjižničarske i muzejske djelatnosti

### NN 49/1992 (4.8.1992.), Uredba o uređivanju određenih pitanja u obavljanju zaštite spomenika kulture, knjižničarske i muzejske djelatnosti

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92) Vlada Republike Hrvatske
na sjednici održanoj 4. kolovoza 1992. godine, donijela je

## UREDBU

### o uređivanju određenih pitanja u obavljanju zaštite spomenika kulture, knjižničarske i muzejske djelatnosti

Članak 1.

Ravnatelja regionalnih, međuopćinskih i općinskih zavoda za zaštitu
spomenika kulture, te restauratorskih ustanova. imenuje i razrješava ministar
prosvjete, kulture i športa na prijedlog Zavoda za zaštitu spomenika kulture
Ministarstva prosvjete, kulture i športa.

Za ravnatelja zavoda iz stavka 1. ovog članka može se imenovati osoba
koja ima visoku stručnu spremu, radno iskustvo u struci i ako se prema
njezinim stručnim, radnim i organizacijskim sposobnostima može očekivati
da će uspješno voditi ustanovu.

Ravnatelj zavoda rukovodi i upravlja zavodom.

Članak 2.

Ravnatelja Nacionalne i sveučilišne knjižnice u Zagrebu imenuje i razrješava
Vlada Republike Hrvatske na prijedlog ministra prosvjete, kulture i športa

Ravnatelje regionalnih i matičnih knjižnica, te muzejskih ustanova koje
su osnovane ili djeluju kao republičke i regionalne imenuje i razrješava
ministar prosvjete. kulture i športa po pribavljenim prijedlozima stručnog
osoblja tih ustanova.

Ravnatelje općinskih odnosno gradskih narodnih knjižnica i muzejskih
ustanova, te drugih ustanova kulture koje obavljaju knjižničarsku, muzejsku
i druge kulturne djelatnosti, imenuje i razrješava općinska, odnosno gradska
skupština njihova sjedišta po pribavljenim prijedlozima stručnog osoblja
tih ustanova, a uz naknadnu potvrdu ministra prosvjete, kulture i športa.

Za ravnatelje ustanova iz stavka 2. i 3. ovoga članka moguće je imenovati
osobe koje imaju visoku stručnu spremu, putrebno radno iskustvo u struci.
položen stručni ispit, te radne i organizacijske sposobnosti temeljem kojih
se može očekivati da će s uspjehom voditi ustanovu.

Ravnatelji iz stavka 1. 2. i 3. ovog članka rukovode i upravljaju ustanovama.

Članak 3.

Zavodi za zaštitu spomenika kulture i restauratorske ustanove u svom
radu i izvršavanju zakonom odredenih zadaća, obvezni su provoditi instrukcije
i upute koje im u obavljanju stručnog nadzora nad njihovim radom izdaje
Zavod za zaštitu spomenika kulture Ministarstva prosvjete, kulture i športa.

Za obavljanje strućnog nadzora nad njihovim radom, ustanove iz stavka
I. ovog članka dužne su Zavodu za zaštitu spomenika kulture Ministarstva
prosvjete, kulture i športa dostavljati podatke i izvješća o svom radu
i na drugi način omogućavati uvid u rad.

Članak 4.

Namjenu i način korištenja nepokretnih spomenika kulture nulte kategorije,
bez obzira na vlasništvo, utvrđuje Ministarstvo prosvjete, kulture i športa
na prijedlog svog zavoda za zaštitu spomenika kulture, a po prethodno pribavljenom
mišljenju nadležnog zavoda.

Članak 5.

Radi uspješnijeg obavljanja stručnog rada na zaštiti spomenika kulture,
Ministarstvo prosvjete, kulture i športa na prijedlog svog zavoda za zaštitu
spomenika kulture, može ža područja određenih općina, odnosno grada. osnivati
posebne urede za zsštitu spomenika kulture, kao ispostave zavoda za zaštitu
spomenika kulture, kao i restauratorske radionice.

Članak 6.

Savjet za knjižnice Hrvatske ima predsjednika i osam članova.

Predsjednika i dva člana imenuje Sabor Republike Hrvatske.

Dva člane imenuje ministar prosvjete, kulture i športa. Po jednog člana
imenuju:

- ministar znanosti, tehnologije i informatike,

- Nacionalna i sveučilišna knjižnica u Zagrebu,

- Hrvatsko bibliotekarsko društvo, te

- Zajednica sveućilišta Hrvatske.

Predsjednik i članovi Savjeta za knjižnice Hrvatske imenuju se na četiri
godine.

Članak 7.

Danom stupanja na snagu ove uredbe prestaju se primjenjivati odredbe
Zakona o zaštiti spomenika kulture ("Narodne novine", broj 7/67,
prečišćeni tekst,13/67, 47/86 i 19/91), Zakona o bibliotečnoj djelatnosti
i bibliotekama ("Narodne novine", broj 12/77 i 47/86), koje su
u suprotnosti s odredbama ove uredbe.

Članak 8.

Odredbe članka 1. ove uredbe ne primjenjuju se na Gradski zavod za zaštitu
i obnovu spomenika kulture i prirode Zagreb.

Članak 9.

Ova uredba stupa na Snagu danom objave u "Narodnim novinama".

Klasa: 612-08/92-01/05

Urbroj: 5030104-92-2

Zagreb, 4. kolovoza 1992.

Predsjednik

**dr. Franjo Gregurić, v. r.**

Uredba, NN 49/1992-1273
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)